**Doklady k žiadosti o obnovenie prechodného pobytu na účel štúdia**

K žiadosti o obnovenie prechodného pobytu na účel štúdia je štátny príslušník tretej krajiny povinný predložiť:

1. jednu aktuálnu fotografiu s rozmermi 3 x 3,5 cm
2. platný cestovný doklad
3. **účel pobytu**
* potvrdenie príslušného orgánu štátnej správy, školy o prijatí štátneho príslušníka tretej krajiny na štúdium alebo potvrdenie organizácie administratívne zabezpečujúcej programy schválené vládou SR alebo programy EÚ na základe zmluvy s príslušným orgánom štátnej správy.

Štátny príslušník tretej krajiny, ktorý žiada o obnovenie prechodného pobytu podľa
§ 34 ods. 1 písm. b) zákona o pobyte cudzincov, preukáže účel pobytu:

1. vysokoškolským diplomom získaným počas udeleného prechodného pobytu podľa
§ 24 ods. 1 písm. b) zákona o pobyte cudzincov (študent vysokej školy), alebo

2. potvrdením o skončení štúdia.

1. **finančné zabezpečenie pobytu**
2. potvrdenie o zostatku na účte vedenom v banke na meno štátneho príslušníka tretej krajiny,
3. potvrdenie o udelení štipendia,
4. potvrdenie štatutárneho orgánu právnickej osoby o zabezpečení finančných prostriedkov počas pobytu, alebo
5. čestné vyhlásenie osoby, že poskytne štátnemu príslušníkovi tretej krajiny finančné zabezpečenie pobytu doložené výpisom z osobného účtu.
6. **zabezpečenie ubytovania**

1. čestné vyhlásenie cudzinca o vlastníctve nehnuteľnosti,

2. nájomná zmluva s vlastníkom nehnuteľnosti a doklad preukazujúci oprávnenie na užívanie nehnuteľnosti, ak ide o nájomnú zmluvu s užívateľom nehnuteľnosti,

3. potvrdenie ubytovacieho zariadenia o poskytnutí ubytovania, alebo

4. čestné vyhlásenie fyzickej osoby alebo právnickej osoby o poskytnutí ubytovania cudzincovi na území SR a doklad preukazujúci oprávnenie na užívanie nehnuteľnosti, ak ide o čestné vyhlásenie užívateľa nehnuteľnosti.

*Doklad o účele pobytu nedokladá štátny príslušník tretej krajiny, ak skutočnosti preukázané dokladom o účele pobytu zostali nezmenené.*

*Doklad potvrdzujúci zabezpečenie ubytovania nedokladá štátny príslušník tretej krajiny, ktorý má udelený prechodný pobyt podľa § 24 zákona o pobyte cudzincov a študuje na vysokej škole.*